Komission asetus (EY) N:o 795/2001, annettu 25 päivänä huhtikuuta 2001, erityistoimenpiteistä asetuksesta (EY) N:o 174/1999, asetuksesta (EY) N:o 800/1999 ja asetuksesta (EY) N:o 1291/2000 poikkeamiseksi maito- ja maitotuotealalla



Virallinen lehti nro L 116 , 26/04/2001 s. 0014 - 0015



Komission asetus (EY) N:o 795/2001, annettu 25 päivänä huhtikuuta 2001, erityistoimenpiteistä asetuksesta (EY) N:o 174/1999, asetuksesta (EY) N:o 800/1999 ja asetuksesta (EY) N:o 1291/2000 poikkeamiseksi maito- ja maitotuotealalla EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 1670/2000(2), ja erityisesti sen 26 artiklan 3 kohdan, 31 artiklan 14 kohdan ja 40 artiklan, sekä katsoo seuraavaa: (1) Yhdistyneessä kuningaskunnassa 20 päivänä helmikuuta, Ranskassa 13 päivänä maaliskuuta sekä Alankomaissa ja Irlannissa 21 ja 22 päivänä maaliskuuta 2001 todettujen suu- ja sorkkatautitapausten johdosta Yhdistyneessä kuningaskunnassa toteutettiin tiettyjä suojatoimenpiteitä komission päätöksellä 2001/145/EY(3), sellaisena kuin se on korvattuna päätöksellä 2001/172/EY(4), sellaisena kuin se on puolestaan muutettuna päätöksellä 2001/190/EY(5), Ranskassa tehdyllä komission päätöksellä 2001/208/EY(6), Alankomaissa tehdyllä komission päätöksellä 2001/223/EY(7) ja Irlannissa tehdyllä komission päätöksellä 2001/234/EY(8). (2) Komission asetuksessa (EY) N:o 800/1999(9), sellaisena kuin se on viimeksi muutettuna asetuksella (EY) N:o 90/2001(10), säädetään maataloustuotteiden vientitukijärjestelmän soveltamista koskevista yhteisistä yksityiskohtaisista säännöistä. (3) Komission asetuksessa (EY) N:o 1291/2000(11) vahvistetaan maataloustuotteiden tuonti-, vienti- ja ennakkovahvistustodistusten järjestelmän soveltamista koskevat yhteiset yksityiskohtaiset säännöt. (4) Komission asetuksessa (ETY) N:o 174/1999(12), sellaisena kuin se on viimeksi muutettuna asetuksella (EY) N:o 2884/2000(13), vahvistetaan neuvoston asetuksen (ETY) N:o 804/68(14), sellaisena kuin se on viimeksi muutettuna asetuksella (EY) N:o 1587/96(15) soveltamista koskevat yksityiskohtaiset erityissäännöt maito- ja maitotuotealan vientitodistusten ja vientitukien osalta. (5) Eri päätöksillä vahvistettuihin suojatoimenpiteisiin liittyvät joiden jäsenvaltioiden käyttämät pidennetyt menettelyt terveystodistusten antamisessa ja joidenkin kolmansien maiden toimenpiteet tuonnin rajoittamiseksi ovat vahingoittaneet viejien taloudellisia etuja. Näin syntynyt tilanne on heikentänyt vientimahdollisuuksia asetuksissa (EY) N:o 174/1999, (EY) N:o 800/1999 ja (EY) N:o 1291/2000 säädetyin edellytyksin. (6) Haittavaikutusten rajoittamiseksi on tarpeen toteuttaa erityistoimenpiteitä ja pidentää eräitä asetuksissa (EY) N:o 174/1999, (EY) N:o 800/1999 ja (EY) N:o 1291/2000 vahvistettuja, edellä mainittujen olosuhteiden vuoksi kesken oleviin vientitapahtumiin liittyviä määräaikoja. Olisi erityisesti annettava niille toimijoille, jotka ovat jo hoitaneet vientimuodollisuudet tullissa tai asettaneet tavarat tullivalvontaan, mahdollisuus hyödyntää todistusten voimassaoloajan pidennystä asetuksessa (EY) N:o 800/1999 kuljetuksille säädettyä määräaikaa pidentämällä. (7) Näiden poikkeusten hyöty on rajattava toimijoihin, jotka voivat todistaa erityisesti neuvoston asetuksen (ETY) N:o 4045/89(16), sellaisena kuin se on viimeksi muutettuna asetuksella (EY) N:o 3235/94(17), 1 artiklan 2 kohdassa tarkoitettujen asiakirjojen perusteella, että tuotteita ei voitu viedä määräajassa edellä tarkoitettujen olosuhteiden vuoksi. (8) Ottaen huomioon tilanteen kehitys tämä asetus on saatettava voimaan viipymättä. (9) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Seuraavia säännöksiä sovelletaan asetuksen (ETY) N:o 3846/87 liitteessä I olevassa 9 jaksossa lueteltuihin tuotteisiin, edellyttäen että kyseinen toimija esittää toimivaltaisia viranomaisia tyydyttävän todisteen siitä, että toimija ei ole voinut toteuttaa vientiä yhteisön lainsäädännön mukaisesti toteutettujen toimenpiteiden tai kolmansien maiden viranomaisten yhteisössä todettujen suu- ja sorkkatautitapausten jälkeen toteuttamien terveystoimenpiteiden johdosta. Toimivaltaisten viranomaisten arvion on perustuttava erityisesti asetuksen (ETY) N:o 4045/89 1 artiklan 2 kohdassa tarkoitettuihin kaupallisiin asiakirjoihin. 2. Poiketen siitä, mitä asetuksen (EY) N:o 174/1999 6 artiklassa säädetään, mainitun asetuksen mukaisesti myönnettyjen ja viimeistään 22 päivänä maaliskuuta 2001 haettujen vientitodistusten voimassaoloaikaa jatketaan todistuksen haltijan pyynnöstä: - kolmella kuukaudella, kun todistuksen voimassaoloaika päättyy 31 päivänä maaliskuuta 2001, - kahdella kuukaudella, kun todistuksen voimassaoloaika päättyy 30 päivänä huhtikuuta 2001, - yhdellä kuukaudella, kun todistuksen voimassaoloaika päättyy 31 päivänä toukokuuta 2001. 3. Poiketen siitä, mitä asetuksen (ETY) N:o 1291/2000 32 artiklan 1 kohdan b alakohdan i alakohdassa ja asetuksen (EY) N:o 800/1999 34 artiklan 1 kohdassa säädetään, 60 päivän määräaika pidennetään 150 päiväksi viejän pyynnöstä niiden tuotteiden osalta, joiden vientimuodollisuudet tullissa on täytetty viimeistään 29 päivänä maaliskuuta 2001. 4. Asetuksen (EY) N:o 800/1999 25 artiklan 1 kohdassa tarkoitettua 10 prosentin korotusta ja 35 artiklan 1 kohdan toisessa alakohdassa tarkoitettua 15 prosentin korotusta ei sovelleta vientiin, jota koskevat todistukset on haettu viimeistään 22 päivänä maaliskuuta 2001. Kun oikeus tukeen menetetään, asetuksen (EY) N:o 800/1999 51 artikla 1 kohdan a alakohdassa säädettyä seuraamusta ei sovelleta. 2 artikla Jäsenvaltioiden on ilmoitettava tuotemäärät, joihin sovelletaan tässä asetuksessa säädettyjä toimenpiteitä, ja eriteltävä todistuksen numero ja antopäivä, vientitukinimikkeistön koodi, tuotemäärä, todistuksen alkuperäinen voimassaoloaika ja jatkettu voimassaoloaika. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä huhtikuuta 2001. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EYVL L 193, 29.7.2000, s. 10. (3) EYVL L 53, 23.2.2001, s. 25. (4) EYVL L 62, 2.3.2001, s. 22. (5) EYVL L 67, 9.3.2001, s. 88. (6) EYVL L 73, 15.3.2001, s. 38. (7) EYVL L 82, 22.3.2001, s. 29. (8) EYVL L 84, 23.3.2001, s. 62. (9) EYVL L 102, 17.4.1999, s. 11. (10) EYVL L 14, 18.1.2001, s. 22. (11) EYVL L 152, 24.6.2000, s. 1. (12) EYVL L 20, 27.1.1999, s. 8. (13) EYVL L 333, 29.12.2000, s. 76. (14) EYVL L 148, 28.6.1968, s. 13. (15) EYVL L 206, 16.8.1996, s. 21. (16) EYVL L 388, 30.12.1989, s. 18. (17) EYVL L 338, 28.12.1994, s. 16.